Preuzeto sa [www.pravno-informacioni-sistem.rs](http://www.pravno-informacioni-sistem.rs/)

**Redakcijski prečišćen tekst**

Na osnovu člana 44. stav 2. Zakona o putnim ispravama („Službeni glasnik RS”, broj 90/07),

Vlada donosi

**UREDBU\***

**o ceni obrasca putnih isprava i vize i troškovima dostavlјanja pasoša preko diplomatskog ili konzularnog predstavništva Republike Srbije\*\***

„Službeni glasnik RS“, br. 8 od 23. januara 2008, 3 od 16.januara 2009, 30 od 2. aprila 2013, 8 od 31. januara 2020.

\*Službeni glasnik RS, broj 3/2009

Član 1.

**Ovom uredbom utvrđuje se cena obrasca putnih isprava i vize i troškovi dostavlјanja pasoša preko diplomatskog ili konzularnog predstavništva Republike Srbije, kao i način njihove naplate.\***

**Ovom uredbom utvrđuje se i cena obrasca pogranične propusnice i uloška uz pograničnu propusnicu za polјoprivrednike, putnih isprava koje se izdaju po međunarodnom ugovoru.\***

\*Službeni glasnik RS, broj 3/2009

**Član 2.\***

**Cena obrasca pasoša, diplomatskog pasoša i službenog pasoša iznosi 3.600,00 dinara.\***

**Cena obrasca pasoša koji se izdaje u skladu sa članom 33. stav 2. Zakona o putnim ispravama iznosi 4.200,00 dinara.\*\***

**Cena obrasca putnog lista iznosi 345,00 dinara, u bruto iznosu.\***

**Cena obrasca vize iznosi 180,00 dinara, u bruto iznosu.\***

**Cena obrasca pogranične propusnice iznosi 514,00 dinara, u bruto iznosu.\***

**Cena obrasca uloška uz pograničnu propusnicu za polјoprivrednike iznosi 80,00 dinara, u bruto iznosu.\***

**Troškovi dostavlјanja pasoša preko diplomatskog ili konzularnog predstavništva Republike Srbije iznose 1.550,00 dinara, ako se predstavništvo nalazi u evropskoj zemlјi, odnosno 1.700,00 dinara ako se predstavništvo nalazi u nekoj drugoj zemlјi.\***

\*Službeni glasnik RS, broj 30/2013

\*\*Službeni glasnik RS, broj 8/2020

**Član 3.\***

**Novčani iznos iz člana 2. ove uredbe plaća se prilikom podnošenja zahteva za izdavanje putne isprave, odnosno vize.\***

**Novčani iznos iz člana 2. stav 1. ove uredbe uplaćuje se tako što se iznos od 3.000,00 dinara uplaćuje na račun Narodne banke Srbije – Zavoda za izradu novčanica i kovanog novca, a iznos od 600,00 dinara na račun propisan za uplatu javnih prihoda budžeta Republike Srbije.\***

**Novčani iznos iz člana 2. stav 2. ove uredbe uplaćuje se tako što se iznos od 3.000,00 dinara uplaćuje na račun Narodne banke Srbije – Zavoda za izradu novčanica i kovanog novca, a iznos od 1.200,00 dinara na račun propisan za uplatu javnih prihoda budžeta Republike Srbije.\***

**Novčani iznos iz člana 2. st. 3–6. ove uredbe uplaćuje se na račun Narodne banke Srbije – Zavoda za izradu novčanica i kovanog novca.\***

**Novčani iznos iz člana 2. stav 7. ove uredbe plaća se na način na koji se plaćaju i ostali troškovi u diplomatskom ili konzularnom predstavništvu Republike Srbije.\***

\*Službeni glasnik RS, broj 8/2020

Član 4.

Ova uredba stupa na snagu narednog dana od dana objavlјivanja u „Službenom glasniku Republike Srbije”, a počinje da se primenjuje danom početka primene Zakona o putnim ispravama.

05 broj 110-149/2008-2

U Beogradu, 17. januara 2008. godine

**Vlada**

Potpredsednik,

**Božidar Đelić,** s.r.